Source: https://www.ilegis.ro/oficiale/index/act/209450
Timestamp: 2019-03-26 17:21:09+00:00

Document:
ORDIN nr. 1.616 din 27 decembrie 2018 - iLegis
ORDIN nr. 1.616 din 27 decembrie 2018
ORDIN nr. 1.616 din 27 decembrie 2018pentru modificarea şi completarea Ordinului ministrului sănătăţii nr. 450/2015 privind aprobarea modului de administrare, finanţare şi implementare a acţiunilor prioritare pentru tratamentul intervenţional al pacienţilor cu accident vascular cerebral acut
Văzând Referatul de aprobare nr. SP 15.923/27.12.2018 al Serviciului medicină de urgenţă,având în vedere prevederile art. 100 alin. (5) şi (6) şi art. 368 lit. e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, şi Avizul Colectivului de lucru al AP-AVC nr. 1.200 din 5.12.2018, în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,ministrul sănătăţii emite următorul ordin:Articolul I
Ordinul ministrului sănătăţii nr. 450/2015 privind aprobarea modului de administrare, finanţare şi implementare a acţiunilor prioritare pentru tratamentul intervenţional al pacienţilor cu accident vascular cerebral acut, publicat în Monitorul Oficial al României, Partea I , nr. 245 şi 245 bis din 9 aprilie 2015, cu modificările şi completările ulterioare, se modifică şi se completează după cum urmează:1. La articolul 1, alineatul (3) se abrogă. 2. La articolul 2, alineatul (1) se modifică şi va avea următorul cuprins: Articolul 2(1) Colectivul de lucru format din specialişti în specialitatea neurologie, denumit în continuare Colectivul de lucru al AP-AVCAc, coordonează din punct de vedere ştiinţific şi metodologic la nivel naţional al AP-AVCAc, în conformitate cu prevederile art. 15 din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare. 3. La articolul 2, după alineatul (3) se introduce un nou alineat, alineatul (3^1), cu următorul cuprins: (3^1) Pentru perioada 2019-2022 componenţa AP-AVCAc se aprobă prin ordin al ministrului sănătăţii, pe baza propunerilor înaintate Ministerului Sănătăţii de către Societatea de Neurologie din România.
4. La articolul 15, litera h) se modifică şi va avea următorul cuprins: h) înregistrează cazurile tratate în Registrul naţional al accidentelor vasculare cerebrale elaborat de Societatea de Neurologie din România. 5. La articolul 20 punctul 2 „Achiziţii pentru tratamentul menţionat la alin. (1)“, litera a) „Lista medicamentelor şi materialelor sanitare de care beneficiază bolnavii prin AP-AVCAc pentru fibrinoliza i.v.“ se modifică şi va avea următorul cuprins: a) Lista medicamentelor şi materialelor sanitare de care beneficiază bolnavii prin AP-AVCAc pentru fibrinoliza i.v.:1. flacoane de activator tisular recombinant al plasminogenului (rtPA);2. teste pentru determinarea glicemiei şi a valorii INR pe dispozitive portabile cu utilizare pacientului potenţial eligibil pentru tromboliză intravenoasă3. Nicardipină4.
Urapidil 6. La articolul 20 punctul 2 „Achiziţii pentru tratamentul menţionat la alin. (1)“ litera b) „Lista materialelor sanitare de care beneficiază bolnavii prin AP-AVCAc pentru fibrinoliza i.a.“, subpunctul 15 se modifică şi va avea următorul cuprins: 15. substanţe antiagregante plachetare de tipul inhibitori GP IIb/IIIa (eptifibatide) 7. La articolul 20 punctul 2 „Achiziţii pentru tratamentul menţionat la alin. (1)“ litera e) „Lista materialelor sanitare de care beneficiază bolnavii prin AP-AVCAc pentru embolizarea mecanică a anevrismelor intracraniene rupte“, subpunctul 16 se abrogă. 8. La articolul 22 litera b) „Indicatori de eficienţă“, punctul 1 se modifică şi va avea următorul cuprins: 1. cost mediu/pacient critic cu accident vascular cerebral acut, defalcate pe fiecare tip de intervenţie (fibrinoliză intravenoasă cu rtPA, trombectomie/tromboaspiraţie, angioplastie percutană cu implantare de stent pentru disecţii acute ale arterelor cervicocerebrale embolizare de anevrism).
9. La articolul 22, litera c) „Indicatori de rezultat“ se modifică şi va avea următorul cuprins: c) Indicatori de rezultat:1. registre naţionale pentru patologiile specifice;2. ghiduri şi protocoale de diagnostic şi tratament ce vor fi actualizate periodic;3. intervalul de timp de la prezentarea pacientului la spital până la iniţierea trombolizei intravenoase (DTN), incluzând verificarea tuturor criteriilor de eligibilitate (clinice, imagistice şi de laborator) să fie mai mic de 60 min. la peste 50% dintre pacienţii trombolizaţi.
10. Articolul 23 se modifică şi va avea următorul cuprins: Articolul 23Criteriile de eligibilitate pentru unităţile care derulează AP-AVCAc sunt:a) serviciu de gardă de neurologie 7/7, 24/24;b) existenţa în permanenţă în unitatea de primiri urgenţe a spitalului sau în unităţile sanitare cu paturi care nu au în structură UPU în Unitatea de AVC acute/secţia de terapie intensivă/secţia de neurologie, după caz, a 1-2 paturi disponibile, cu dotarea necesară pentru monitorizare cardiovasculară care să fie utilizate de către medicul neurolog de gardă pentru iniţierea şi derularea terapiei de fibrinoliză cu rtPA administrat intravenos, specifice acestor cazuri; c) în unităţile medicale care asigură şi tratament endovascular, echipa formată din medic radiolog cu pregătire de neuradiologie intervenţională şi asistent medical va putea fi solicitată rapid 7/7, 24/24 şi va exista linie de gardă de neurochirurgie 7/7, 24/24;d) dotarea existentă (accesul imediat de urgenţă şi prioritar din unitatea de primiri urgenţe la cel puţin un aparat de tomodensitometrie cerebrală - CT cerebrală; accesul imediat de urgenţă şi prioritar la laboratorul de urgenţă de hematologie şi biochimie sau acces la dispozitive portabile pentru efectuarea cu urgenţă maximă a analizelor necesare conform protocolului specific acestui tip de tratament, ale căror rezultate sunt decisive pentru iniţierea sau nu a fibrinolizei în fereastra terapeutică menţionată); pentru unităţile sanitare cu paturi care vor efectua şi tratament endovascular este necesar accesul rapid şi prioritar la un angiograf;e) prezenţa personalului calificat (cel puţin 1 medic neurolog specialist/primar, 1 medic specialist/primar în imagistică prin CT cerebrală, o asistentă şi o infirmieră disponibile pe tot parcursul programului gărzii); examenul imagistic prin CT cerebrală (nativ, dar şi cu substanţă de contrast, în cazuri selecţionate) se va efectua în prezenţa obligatorie a medicului neurolog specialist/primar de gardă care va evalua, împreună cu medicul specialist/primar în imagistică CT, toate criteriile imagistice de eligibilitate şi de excludere pentru acest tip de tratament; pentru unităţile sanitare cu paturi care vor efectua şi tratament endovascular este necesară prezenţa obligatorie a medicului specialist/primar radiolog, cu pregătire de neuroradiologie intervenţională şi disponibilitatea rapidă pentru consult interdisciplinar a medicului specialist/primar neurochirurg şi a medicului specialist/primar de anestezie-terapie intensivă; decizia pentru efectuarea tratamentului endovascular va fi luată în echipă formată din neurolog, radiolog cu pregătire de neuroradiologie intervenţională, neurochirurg (în cazuri selecţionate), anestezist;f) secţie de neurologie de urgenţă, în structura căreia este de preferat să existe o unitate de accidente vasculare cerebrale acute care are capacitatea de a prelua şi monitoriza toate cazurile tratate prin fibrinoliza cu rtPA administrat intravenos sau prin proceduri endovasculare;
g) toate compartimentele medicale prevăzute la lit. a)-f) asigură un circuit optim al pacientului, care să permită iniţierea tratamentului prin fibrinoliza cu rtPA administrat intravenos în fereastra terapeutică de maximum 4,5 ore de la debutul clinic al primelor simptome sau a tratamentului endovascular (fibrinoliza intraarterială, trombectomie mecanică/tromboaspiraţie, angioplastie percutană cu stent sau embolizare mecanică pentru anevrism rupt) în condiţiile respectării riguroase a tuturor criteriilor clinice, imagistice şi de laborator de eligibilitate şi excludere, precum şi a monitorizării clinice neurologice, cardiovasculare, respiratorii şi generale conform protocolului specific de diagnostic şi tratament. Articolul II
Direcţiile de specialitate din Ministerul Sănătăţii, direcţiile de sănătate publică judeţene şi a municipiului Bucureşti şi unităţile sanitare care derulează acţiunile prioritare pentru tratamentul intervenţional al pacienţilor cu accident vascular cerebral acut din secţiile de neurologie vor duce la îndeplinire prevederile prezentului ordin.
Sorina Pintea Bucureşti, 27 decembrie 2018.Nr. 1.616.-----

References: articolul 1
 articolul 2
 Articolul 2
 articolul 2
 articolul 15
 articolul 20
 articolul 20
 articolul 20
 articolul 22
 articolul 22
 Articolul 23
 Articolul 23